cyanic-selkie/wikianc huggingface dataset:
আনন্দ মহিদল
নাম
আনন্দ মহিদল একটি থাই শব্দ। রাজা ভজিরাভুধ, তার কাকা, একতি তেলেগ্রামের মাধ্যমে ১৩ অক্টোবার ১৯২৫ সালে তাকে এই নাম দেন। তার নামের অর্থ "মহিদলের আনন্দ"(মহিদল তার পিতার নাম)। তার পূর্ণ নাম এবং শিরোনাম ছিল "মম চাও আনন্দ মাহিদল মাহিদল" (หม่อมเจ้าอานันทมหิดล มหิดล)। তার পুরো রাজকীয় নাম ছিল "ফ্রা বাট সোমদেট ফ্রা পোরামেনঠ্রা মহা আনন্দ মাহিদল ফ্রা আত্থামা রামথীবদীন্দ্র" (พระบาทสมเด็จพระปรเมนทรมหาอานันทมหิดลฯ พระอัฐมรามาธิบดินทร); বা "অষ্টম রামা"।
প্রাথমিক জীবন এবং শিক্ষা
যুবরাজ আনন্দ মহিদল হেইডেলবার্গ, জার্মানিতে জন্মগ্রহণ করেন। তিনি সংখলার যুবরাজ মহিদল আদ্যুলাদেজ (রাজা চুলালংকরনএর পুত্র) এবং মম সাঙ্গুওয়ান (শেষ শিরোনাম সোমদেজ ফেরা শ্রী নন্দিন্দর বোরমরচচননানী) এর প্রথম পুত্র ছিলেন।
তিনি তার বাবা-মায়ের সঙ্গে প্যারিস, লোজান এবং তারপর ম্যাসাচুসেট্‌সতে যান।
যুবরাজ মহিদল আদ্যুলাদেজ হার্ভার্ড বিশ্ববিদ্যালয়ে চিকিৎসা সংক্রান্ত গবেষণা শেষ করার পর ১৯২৮ সালে থাইল্যান্ডে ফিরে আসেন। যুবরাজ মহিদল ১৯২৯ সালে ৩৭ বছর বয়সে মারা যান, যখন আনন্দ মহিদলের মাত্র চার বছর বয়স। তার বিধবা মাতা, তার পরিবারকে একাই গড়ে তুলেছিল।
যুবরাজ আনন্দ মহিদল সুইজারল্যান্ডে বেশির ভাগ যৌবন কাটান।
উত্তরাধিকারের পরিস্থিতি
নতুন আপাতদৃষ্টিতে-গণতান্ত্রিক সরকারের সাথে রাজনৈতিক সংঘাতের পাশাপাশি স্বাস্থ্যের আবনতির কারণে ১৯৩৫ সালে রাজা প্রজাধীপক (সপ্তম রামা) রাজত্ব পরিত্যাগ করেন।
১৯৩৫ সালের ২ মার্চ, যুবরাজ আনন্দ মহিদলকে জাতীয় পরিষদ এবং থাই সরকার তার কাকা রাজা প্রজাধীপকএর উত্তরাধিকারী বলে মনে করে এবং তিনি রাজবংশের অষ্টম রাজা হিসেবে নির্বাচিত হন।
রাজত্ব
নতুন রাজার মাত্র ৯ বছর বয়স ছিল এবং তারপর সুইজারল্যান্ডে অধ্যয়নরত ছিল, তাই জাতীয় পরিষদ তার প্রতিনিধিদের নিযুক্ত করে।
মৃত্যু
১৯৪৬ সালের ৯ জুন, গ্র্যান্ড প্যালেসের একটি আধুনিক আবাসিক প্রাসাদ - বোরমফিমান থ্রোন হলের শয়নকক্ষে, আনন্দ মহিদলকে গুলিবিদ্ধ অবস্থায় পাওয়া যায়। মাত্র চারদিন পরে তিনি সুইজারল্যান্ডের লোজান বিশ্ববিদ্যালয়ে তার ডক্টরেট ডিগ্রি সম্পন্ন করতে তিনি ফিরে যেতেন।
মেনিনজিওমা
মেনিনজিওমা, যা মেনিনজিয়াল টিউমার নামেও পরিচিত, সাধারণত ধীরে ধীরে বৃদ্ধি পাওয়া একটি টিউমার যা মূলত মস্তিষ্ক এবং মেরুদণ্ডের চারপাশে থাকা ঝিল্লি মেনিনেজ থেকে সৃষ্ট। এই রোগের লক্ষণগুলো টিউমারের অবস্থানের উপর নির্ভর করে এবং টিউমার যখন তার আশেপাশে থাকা টিস্যুর ওপর চাপ প্রয়োগ করে তখন তা প্রকাশ পায়। অনেক ক্ষেত্রেই কোনো লক্ষণও প্রকাশ পায় না। মাঝে মাঝে খিঁচুনি, ডিমেনশিয়া, কথা বলতে সমস্যা, দৃষ্টির সমস্যা, একপার্শ্বীয় দুর্বলতা, বা মুত্রাশয়ের নিয়ন্ত্রণে সমস্যা হতে পারে।
ঝুঁকির কারণগুলির মধ্যে রয়েছে আয়নিত তেজষ্ক্রিয়তার সংস্পর্শ, উদাহরণস্বরূপ রেডিয়েশন থেরাপির সময়। এছাড়াও মেনিনজিওমার পারিবারিক ইতিহাস ও টাইপ ২ নিউরোফাইব্রোম্যাটোসিসও ঝুঁকি বৃদ্ধিতে অবদান রাখে। ২০১৪ সাল পর্যন্ত গবেষণায় মোবাইল ফোন ব্যবহারের সাথে এটির কোনো সম্পর্ক পাওয়া যায়নি। বিভিন্ন ধরনের কোষ থেকে মেনিনজিওমার উৎপত্তি ঘটতে পারে যার মধ্যে অ্যারাকনয়েড কোষও রয়েছে।  রোগ নির্ণয়ে সিটি স্ক্যান, এমআরআইয়ের মতো মেডিকেল ইমেজিং সিস্টেম ব্যবহৃত হয়।
কোনো প্রকার লক্ষণ না থাকলে ধারাবাহিক পর্যায়ক্রমিক পর্যবেক্ষণ-ই যথেষ্ট হতে পারে। যদিও লক্ষণ প্রকাশ পেলে অস্ত্রোপচারের মাধ্যমে রোগটি নির্মূল করা সম্ভব। সম্পূর্ণ অপসারণের পর এটির আবারও ফিরে আসার সম্ভাবনা শতকরা ২০ ভাগেরও কম। অস্ত্রোপচারের মাধ্যমে টিউমার অপসারণ করা সম্ভব না হলে রেডিওসার্জারির মাধ্যমেও মেনিনজিওমার চিকিৎসা করার সম্ভব কেমোথেরাপি এখন পর্যন্ত এই রোগের চিকিৎসায় কার্যকরী হিসেবে প্রমাণিত হয়নি। মেনিনিজওমার একটি ক্ষুদ্র অংশই দ্রুত বৃদ্ধি পায় যেগুলো শেষ ফলাফল রোগীর জন্য সুখকর হয় না।
চট্টগ্রাম বিশ্ববিদ্যালয় গ্রন্থাগার
চট্টগ্রাম বিশ্ববিদ্যালয় গ্রন্থাগার, চট্টগ্রাম বিশ্ববিদ্যালয়ের কেন্দ্রীয় গ্রন্থাগার। চট্টগ্রামের প্রথম এবং সর্ববৃহৎ এই গ্রন্থাগার ১৯৬৬ সালে প্রতিষ্ঠিত হয়। এই গ্রন্থাগারের বর্তমান সংগ্রহ সংখ্যা চার লক্ষের অধিক। গ্রন্থাগারটি চট্টগ্রাম বিশ্ববিদ্যালয় কর্তৃপক্ষ কর্তৃক নিয়ন্ত্রিত এবং পরিচালিত।
এটি বাংলাদেশের একটি প্রধান গবেষণা গ্রন্থাগার, যেখানে বিভিন্ন ভাষায় ও বিন্যাসে মুদ্রিত এবং ডিজিটাল সংস্করণে: বই, পাণ্ডুলিপি, সাময়িকী, সংবাদপত্র, পত্রিকা, উপাত্ত, গবেষণা, বিশ্বকোষ, অভিধান, হ্যান্ডবুক, ম্যানুয়েল, মানচিত্র সহ বিভিন্ন সংগ্রহ রয়েছে। যার মধ্যে উল্লেখযোগ্য প্রায় আড়াইশ থেকে একশ বছরের মধ্যে অনুলিখিত প্রাচীন ভূজপত্র, তানপত্র, হাতে তৈরি তুলট কাগজ, তালপাতা ও বাঁশখণ্ডের উপর বাংলা, সংস্কৃত, পালি, আরবি, ফার্সি এবং উর্দু ভাষায় রচিত পাণ্ডুলিপি সংগহ এবং আবদুল করিম সাহিত্যবিশারদ কর্তৃক সংগৃহীত ১৮৭২ থেকে ১৯৫৩ সালের মধ্যে প্রকাশিত প্রায় সাড়ে তিন হাজার পুরানো সাময়িকী।
অবস্থান
চট্টগ্রাম শহর থেকে প্রায় উত্তরে হাটহাজারী থানার ফতেহপুর ইউনিয়নে অবস্থিত চট্টগ্রাম বিশ্ববিদ্যালয় এলাকার শহীদ মিনারের পাশে এবং আইটি ভবনের পশ্চিমে এই গ্রন্থাগারের অবস্থান।   গ্রন্থাগারের সামনে কলা ও মানববিদ্যা অনুষদ এবং দক্ষিণে চাকসু ভবন। গ্রন্থাগার ভবনের পশ্চিম পাশে চট্টগ্রাম বিশ্ববিদ্যালয় জাদুঘর অবস্থিত।
ইতিহাস
thumb|বাম|২০১৫ সালে গ্রন্থাগার ভবন
১৯৬৬ সালের ১৮ নভেম্বরের কয়েকজন কর্মকর্তা তৎকালীন কলা নিয়ে ভবনের নিচতলায় বিশিষ্ট একটি কক্ষে মাত্র ৩০০টি বইয়ের সংগ্রহ নিয়ে গ্রন্থাগারটির যাত্রা শুরু হয়।  পরবর্তীকালে ১৯৬৮ সালে বর্তমান প্রশাসনিক ভবনের (মল্লিক ভবন) দক্ষিণ পাশে মানবিক ও সমাজ বিজ্ঞান অনুষদ (বর্তমানে সামাজিক বিজ্ঞান অনুষদ) ভবনে প্রায় ১৪ হাজার বই নিয়ে ক্ষুদ্র পরিসরে গ্রন্থাগারটি প্রতিষ্ঠা করা হয়। এরপর অস্থায়ী গ্রন্থাগারাটি বর্তমান ভবনে স্থানান্তরিত করা হয়। ১৯৭৩ সালের ডিসেম্বর মাসের দিকে কিছুদিনের জন্য গ্রন্থাগারটি পুনরায় বর্তমান প্রশাসনিক ভবনে স্থানান্তরিত করা হয়েছিল। বর্তমানে  পরিমিত এলাকা জুড়ে বিস্তৃত এটি চট্টগ্রামের সবচেয়ে বড় ও আধুনিক গ্রন্থাগার। ১৯৯০ সালে বর্তমান আধুনিক মোজাইক মেঝে বিশিষ্ট গ্রন্থাগারটির আনুষ্ঠানিক উদ্বোধন করেন তৎকালীন উপাচার্য আলমগীর মোহাম্মদ সিরাজউদ্দীন।
২০০৬-২০০৭ অর্থ বছরে এই গ্রন্থাগারের বরাদ্দ ছিল প্রায় ৩৮ লক্ষ টাকা। পূর্বে এ গ্রন্থাগারের জন্য ১ কোটি ২০ লক্ষ টাকা পর্যন্ত বাজেট প্রণয়ন করা হয়েছিল। ২০০৫ সালের হিসাবে গ্রন্থাগারের জন্য ৮,৭৫০টি বই, ১২০০টি বাঁধাইকৃত সাময়িকী, ১৫০টি থিসিস, ১২০টি সিডি রম সহ স্থানীয় ও বিদেশী প্রায় ৪৫০টি সাময়িকী সংগ্রহ করা হয়েছিল।
পরিচালনা
গ্রন্থাগারটি উপ-উপাচার্যের সভাপতিত্বে নেতৃত্বাধীন বিশ্ববদ্যিালয়ের সকল অনুষদের ডিন সহ ১৪ সদস্যের একটি কমিটি কর্তৃক পরিচালিত। গ্রন্থাগারিক, এই কমিটির সদস্য-সচিব হিসেবে বিবেচিত। এই কমিটি গ্রন্থাগার পরিচালনার যাবতীয় নীতিমালা প্রণয়ন এবং সময়ানুযায়ী গ্রন্থাগারের কার্যক্রমের প্রয়োজনীয় নির্দেশনা প্রদান করে।
গ্রন্থাগার প্রতিষ্ঠার পর থেকে এযাবৎকাল পর্যন্ত বিভিন্ন মেয়াদে দশ জন গ্রন্থাগারিকের দায়িত্ব পালন করেছেন। প্রথম প্রতিষ্ঠাতা সহকারী গ্রন্থাগারিক ছিলেন আতাউর রহমান, যিনি ৩১ অক্টোবর ১৯৬৬ থেকে ১৬ অক্টোবর ১৯৬৮ সাল পর্যন্ত এ দায়িত্বে কর্মরত ছিলেন।
ভবন
গ্রন্থাগারটি একটি ত্রিতল ভবনে অবস্থিত, যেখানে অনুষদভিত্তিক পাঠকক্ষ রয়েছে। প্রতিটি পাঠকক্ষের সাথে শিক্ষকেদর জন্য পৃথক পাঠকক্ষের ব্যবস্থা রয়েছে। এছাড়াও এম.ফিল এবং পিএইচডি গবেষকদের জন্য রয়েছে ২৪টি গবেষণাকক্ষ।
ভবনের নিচ তলায় রয়েছে প্রশাসনিক শাখা, গ্রন্থাগার কার্যালয়, সংস্থাপন শাখা, প্রক্রিয়াকরণ শাখা, বাঁধাই শাখা, প্রচার (Lending) শাখা, কলা পাঠকক্ষ, সভা-সিম্পোজিয়ামের জন্য একটি মিলনায়তন, এছাড়া রয়েছে কলা অনুষদের শিক্ষার্থীদের জন্য পাঠকক্ষ, মিলনায়তন এবং দৈনিক সংবাদপত্র পাঠকক্ষ এবং নিরাপত্তা শাখা।
দ্বিতীয় তলায় রয়েছে বিজ্ঞান, ব্যবসায় প্রশাসন, আইন এবং সামাজিক বিজ্ঞানের জন্য স্বতন্ত্র পাঠকক্ষ। এছাড়াও রয়েছে দুষ্প্রাপ্য ও পাণ্ডুলিপি এবং পুরাতন সযবাদপত্র শাখা, ফটোকপি শাখা, কম্পিউটার ল্যাব এবং ইন্টারনেট কক্ষ।
গ্রন্থাগারের মোজানীনে (দুইটি তলার মধ্যবর্তী নিচু তলা) রয়েছে রেফারেন্স বা উৎস শাখা, জার্নাল ও সাময়িকী শাখা, এবং গবেষণা কক্ষ। ২০১৬ সালে বিশ্ববিদ্যালয়ের সাবেক উপাচার্য অধ্যাপক ডক্টর আর আই চৌধুরীর নামে একটি কর্ণার স্থাপন করা হয়েছে। এই কর্নারে আর আই চৌধুরীর ব্যক্তিগত সংগ্রহের ১০০৯টি বই এবং ৪৭৭টি জার্নাল সংগ্রহ করা হয়েছে। ২০১৮ সালে গ্রন্থাগার দপ্তরে বঙ্গবন্ধু কর্ণার স্থাপন করা হয়। ২০১৯ সালে গ্রন্থাগারে একটি সাইবার সেন্টার স্থাপন করা হয়।
মুক্তিযুদ্ধ কর্নার
১৯৭১ সালে সংগঠিত মুক্তিযুদ্ধের ইতিহাস চর্চার উপযোগী মুক্তিযুদ্ধ কর্নার ২০০৯ সালে চালু করা হয়। তৎকালীন উপাচার্য আবু ইউসুফ আলমের উদ্যোগে এই কর্নার স্থাপিত হয়। এখানে রয়েছে মুক্তিযুদ্ধের ইতিহাস সংবলিত বই ও জার্নালসহ দুর্লভ চিত্রের সংগ্রহ। বর্তমানে মুক্তিযুদ্ধ কর্নারে মোট বইয়ের সংখ্যা আনুমানিক ১১৩০। এই কর্নারে রয়েছে দুইটি শাখা। দ্বিতল এই শাখায় উপরে রয়েছে ২০টি আসন এবং নিচে দুই সারিতে ৩০টি করে মোট ৬০টি আসন রয়েছে। মুক্তিযুদ্ধ কর্নারের বিপরীত পাশে রয়েছে দুটি বিজ্ঞান পাঠকক্ষ শাখা।
প্রতিবন্ধী পাঠকক্ষ
চট্টগ্রাম বিশ্ববিদ্যালয়ে বিভিন্ন বিভাগের অধ্যয়নরত প্রতিবন্ধী শিক্ষার্থীদের সুবিধার জন্য গ্রন্থাগার কর্তৃপক্ষ ২০১১ সালে একটি আলাদা পাঠকক্ষ চালু করে। শিক্ষার্থীদের জন্য এখানে ব্রেইল পদ্ধতিতে পাঠগ্রহণের ব্যবস্থা রয়েছে। এই পাঠকক্ষে মোট বইয়ের সংখ্যা প্রায় ২০৫ এবং রয়েছে ইন্টারনেট ব্যবহারের সুযোগ। যদিও প্রতিবন্ধী শিক্ষার্থীদের তুলনামূলক অনুপস্থিতির কারণে বর্তমানে এটি বন্ধ রয়েছে।
সংগ্রহ
thumb|বাম|কার্ড ক্যাটালগ
গ্রন্থাগারের সংগৃহীত পাঠসামগ্রীকে প্রধান সংগ্রহ, জার্নাল সংগ্রহ, রেফারেন্স সংগ্রহ, চট্টগ্রাম বিশ্ববিদ্যালয় প্রশাসন থিসিস সংগ্রহ, দূষ্প্রাপ্য এবং পাণ্ডুলিপি শাখা এই পাঁচটি ভাগে ভাগ করা হয়েছে।
গ্রান্থাগার ভবনের নিচ তলায় এর প্রশাসনিক শাখা যেখানে গ্রন্থাগারিকের অফিস সংস্থাপন শাখা, প্রক্রিয়াকরণ শাখা, বাধাই শাখা, সার্কুলেশন শাখা ছাড়াও কলা অনুষদের ছাত্রছাত্রীদের পাঠকক্ষ এবং মলিনায়তন ও দৈনিক পত্রিকা পাঠকক্ষ রয়েছে। এছাড়াও রয়েছে কলা, বিজ্ঞান, বাণিজ্য এবং সমাজবিজ্ঞান এবং আইন অনুষদের পৃথক পাঠকক্ষ এবং বিষয় সংলগ্ন বইয়ের সমষ্টি। পাশাপাশি রয়েছে হস্তলিপি ও দূষ্প্রাপ্য শাখা, ফটোকপি ও কম্পিউটার ল্যাব। মোজানীন (দুইটি তলার মধ্যে নিচু একটি তলা) তলার রয়েছে রেফারেন্স শাখা এবং জার্নাল, সাময়িকী শাখা এবং ইন্টারনেট সার্ভিসকক্ষ এবং গবেষণাকক্ষ। এছাড়াও দেশী-বিদেশী বিভিন্ন পত্রিকা, দূষ্প্রাপ্য বই এবং রেফারেন্স শাখার জন্যও রয়েছে আলাদা পাঠকক্ষ এবং সংলগ্ন বইয়ের সমষ্টি। জার্নাল শাখায় দেশী-বিদেশী সম্প্রতিককালে প্রকাশিত চাহিদা-সাময়িকী ছাড়াও পুরাতন সংখ্যাগুলো বাঁধাই করে ডিডিপি পদ্ধতি অনুসরণ করে সাজিয়ে রাখা হয়েছে যেখানে প্রায় ৩২ হাজার বাঁধাইকৃত সাময়িকী রয়েছে।
রেফারেন্স শাখায় রয়েছে গবেষণা প্রতিবেদন, বিশ্বকোষ অভিধান, হ্যান্ডবুক, ম্যানুয়েল, পঞ্জিকা, গ্লোব, এনজিও প্রকাশনা, ন্যাড়া, আইএলও ইউনেস্কো, বিশ্বব্যাংক আইএমএফ, ইউনিসেফ বিবিএস, বিশ্ববিদ্যালয় প্রকাশনা। গ্রান্থাগারে দেশী-বিদেশী বই-পত্রিকা-জার্নালের সংখ্যা প্রায় দুই লাখের বেশি। এর মধ্যে পনের হাজার জার্নাল এবং দুই হাজার গবেষণাপত্র রয়েছে।
দূষ্প্রাপ্য ও পাণ্ডুলিপি এবং পুরাতন সংবাদপত্র শাখা
thumb|দ্বিতীয় তলার দূষ্প্রাপ্য ও পাণ্ডুলিপি এবং পুরাতন সংবাদপত্র শাখা
গ্রন্থাগারের দূষ্প্রাপ্য ও পাণ্ডুলিপি এবং পুরাতন সংবাদপত্র শাখায় গবেষণা কর্মের উপাত্ত হিসেবে চিহ্নিত প্রাচীন পাণ্ডুলিপি, দূর্লভ দলিল, বই, সাময়িকী, দৈনিক এবং বিশ্ববিদ্যালয় থেকে প্রাকাশিত বিভিন্ন গুরত্বপূর্ণ সংগ্রহ সংরক্ষিত রয়েছে। পুঁথি সংগ্রাহক আবদুস সাত্তার চৌধুরী সংগৃহীত পুঁথি, পুস্তক এবং পাণ্ডুলিপি নিয়েই এই দূষ্প্রাপ্য এবং পাণ্ডুলিপি শাখা চালু করা হয়েছিল। এ-শাখায় প্রাচীন ভূজপত্র, তানপত্র, হাতে তৈরি তুলট কাগজ, তালপাতা ও বাঁশখণ্ডের উপর বাংলা, সংস্কৃত, পালি, আরবি, ফার্সি এবং উর্দু ভাষায় রচিত ৫৬৫টি পাণ্ডুলিপি সংগৃহীত রয়েছে, যে সকল পাণ্ডুলিপি প্রায় আড়াইশ থেকে একশ বছরের মধ্যে অনুলিখিত। এগুলোর মধ্যে রয়েছে, সফর আলি বিরচিত গোলে হরমুজ খান, গয়াস বিরচিত বিজয় হামজা, জিন্নত আলী রচিত মনিউল বেদায়াত, সৈয়দ গাজী বিরচিত হর গৌড়ির পুঁথি, হামিদুল্লাহ খাঁ রচিত ধর্ম বিবাদ, পরাগল খাঁ রচিত মহাভারত ইত্যাদি।
এছাড়াও রয়েছে দুর্লভ কোরান, হাদিস এবং ফেকাহ শাস্ত্র। এশাখায় প্রায় দুই শতাধিক পুরানো ছাপা পুঁথির সংকলন রয়েছে। দর্শন, বিজ্ঞান, ইতিহাস, সাহিত্য, সমাজ বিজ্ঞান, ধর্ম ইত্যাদি বিষয়ক প্রায় তিন হাজারের অধিক গ্রন্থ রয়েছে। পরবর্তীতে মুন্সী আবদুল করিম সাহিত্যবিশারদ প্রদত্ত সংগ্রহ অধ্যাপক ডক্টর আবদুল করিম সংগ্রহ (চট্টগ্রাম বিশ্ববিদ্যালয়ের সাবেক উপাচার্য) অধ্যাপক প্রক্টর আবদুল গফুর প্রদত্ত সংগ্রহ, ইবনে গোলাম নবী প্রদত্ত সংগ্রহ, বাবু কাসেম চন্দ্র রক্ষিত প্রদত্ত সংগ্রহ রশীদ আল ফারুকী প্রদত্ত সংগ্রহ, অধ্যাপক ডক্টর ভূঁইয়া ইকবাল প্রদত্ত সংগ্রহও এ শাখাকে সমৃদ্ধ করেছে।
পত্রিকা ও সাময়িকী
বিশ্ববিদ্যালয়ের সংগ্রহ ছাড়াও আবদুল করিম সাহিত্যবিশারদ কর্তৃক প্রদত্ত প্রায় সাড়ে তিন হাজার পুরানো সাময়িকী রয়েছে এই গ্রন্থাগারে, যেগুলো ১৮৭২ থেকে ১৯৫৩ সালের মধ্যে প্রকাশিত। এগুলোর মধ্যে রয়েছে, অঞ্জলী, অনুসন্ধান, পূর্ব পাকিস্তান, আর্য্যাবর্ত, সীমান্ত, পূরবী, পাঞ্চজন্য, চট্টগ্রাম থেকে প্রকাশিত সাধনা, ভারতী, আর এসলাম, ইসলাম প্রচারক, আলো, এডুকেশন গেজেট, সাপ্তাহিক বার্তাবহ, ছায়াবিথী, ঢাকা রিভিউ, পূর্ণিমা, প্রকৃতি, প্রতিভা, ভাণ্ডার, প্রবাসী, বঙ্গীয় সাহিত্য পরিষদ, বঙ্গীয় মুসলমান সাহিত্য পত্রিকা; অগ্রগতি ইত্যাদি।
বীরভদ্র
বীরভদ্র (वीरभद्र,, ) বা বীরবতীর বা বীরবথিরান হল হিন্দু দেবতা শিবের একটি উগ্র রূপ। দক্ষযজ্ঞে সতীর আত্মহননের কথা শুনে শিব ক্রোধে তাঁর জট পাকানো চুলের এক গোছা চুল মাটিতে নিক্ষেপ করেন, এবং এই রূপের সৃষ্টি হয়।
তিনি পুরাণে প্রতিহিংসাপরায়ণ সত্তা হিসেবে আবির্ভূত হন, ভদ্রকালীর সাথে দক্ষযজ্ঞে যোগদানকারী দেবতাদের আক্রমণ করেন। পরবর্তী হাতাহাতির মধ্যে, দেবতা ভগের চোখ উপড়ে ফেলা হয়,  যমের  দণ্ড ভেঙ্গে যায়, পুষণের দাঁত ছিটকে যায়, ইন্দ্রকে পদদলিত করা হয়, এবং অগ্নি, মিত্র এবং চন্দ্রকেও অভিযুক্ত করা হয়। দক্ষের ভাগ্য নিজেই পাঠ্য থেকে পাঠ্যে পরিবর্তিত হয়: বীরভদ্র হয় তাকে শিরশ্ছেদ করেন,  তাকে শিবের কাছে ক্ষমা ভিক্ষা করার জন্য অনুরোধ করেন,  অথবা বিষ্ণু রক্ষা করেন, যিনি বীরভদ্রকে পরাজিত করেন।
উদ্ভব
দক্ষ ইচ্ছাকৃতভাবে সতী ও শিবকে আমন্ত্রণ না জানিয়ে যজ্ঞ করার জন্য সমস্ত দেবতা, সেইসাথে তার সমস্ত ছেলেমেয়ে ও নাতি-নাতনিদেরকে আমন্ত্রণ জানান। এই অনুষ্ঠানে উপস্থিত থাকার জন্য সতীর তাগিদ, তার পিতামাতার প্রতি তার স্নেহের কারণে, অনামন্ত্রিত অনুষ্ঠানে না যাওয়ার শিষ্টাচারকে অতিক্রম করেছিল। শিব তার সাথে যেতে অস্বীকার করলে, সতী তাঁকে ছাড়াই আচার অনুষ্ঠানে যোগ দেওয়ার জন্য জোর দেন। তার আগমনের পর, দক্ষিণ তার স্বামীকে অপমান করতে শুরু করে এবং সে সমস্ত লোকসভার সামনে শিবের প্রতি তার ঘৃণা প্রকাশ করে। অসম্মান সহ্য করতে না পেরে, ক্রুদ্ধ সতী যজ্ঞের আগুনে ঝাঁপিয়ে পড়ে, তার যোগিক ক্ষমতা দিয়ে নিজেকে আত্মহত্যা করে। শিব যখন এই খবর শুনলেন, তখন তিনি তার জটপাকানো চুলের গোছা ছিঁড়ে ফেললেন, যেখান থেকে বীরভদ্র ও ভদ্রকালীর উদ্ভব হল। শিব বীরভদ্রকে যজ্ঞের বর্জ্য ফেলার নির্দেশ দিয়েছিলেন এবং অংশগ্রহণকারীদের ধ্বংস করতে বলেছিলেন।
"মহেশ্বর উত্তর দিলেন, 'দক্ষের যজ্ঞ নষ্ট কর'। তখন পরাক্রমশালী বীরভদ্র তার প্রভুর খুশি শুনে শিবের চরণে মাথা নত করলেন; এবং বন্ধন থেকে মুক্ত সিংহের মতো শুরু করে, দেবীর অসন্তুষ্টির দ্বারা এটি তৈরি হয়েছিল জেনে দক্ষের যজ্ঞকে নষ্ট করে। তিনিও তার ক্রোধে, ভয়ঙ্কর দেবী রুদ্রকালী হিসাবে, তার সমস্ত ট্রেন সহ, তার ক্রিয়াকলাপ প্রত্যক্ষ করার জন্য তার সাথে এসেছিলেন।"
- বায়ুপুরাণ
পদ্মপুরাণ বীরভদ্রকে মঙ্গল এর উগ্র রূপ হিসেবে চিহ্নিত করেছে। বীরভদ্রের জন্ম হয় যখন শিব, সতীর মৃত্যু নিয়ে তার যন্ত্রণার কারণে ঘাম ঝরতে থাকে এবং তার ঘাম পৃথিবীতে পড়ে। এটি উগ্র বীরভদ্রের জন্ম দেয়, যিনি যজ্ঞকে ধ্বংস করেন। পরবর্তীতে, শিব তাকে শান্ত করেন এবং তাকে অঙ্গারক, মঙ্গল গ্রহে পরিণত করেন।
দক্ষযজ্ঞ
স্কন্দপুরাণে বলা হয়েছে যে শিবের বাহিনী যখন রক্ত ​​ও উল্কাবৃষ্টির বর্ণনা দিয়ে দক্ষিণ যজ্ঞে অগ্রসর হতে শুরু করে তখনই অশুভ লক্ষণ প্রকাশ পায়। এই ঘটনাগুলিকে পূর্বাভাসমূলক বলে মনে করে, দক্ষ বিষ্ণুর সুরক্ষা চেয়েছিলেন, যিনি এটি দিতে সম্মত হন, পাশাপাশি তার অসম্মানের জন্য পূর্বেরকে দোষারোপ করেন। এই বাহিনীতে নবদুর্গা, রাক্ষস, যক্ষ, পিশাচ, ভূতের দল, হাজার হাজার গণ, সেইসাথে যোগিনী ও গুহ্যকদের সমন্বয়ে গঠিত। এই বাহিনীকে ত্রি-চোখযুক্ত বীরভদ্রের দ্বারা নির্দেশ করা হয়েছিল, এক হাজার অস্ত্রধারী, মহান সর্প দ্বারা আবদ্ধ, দুই হাজার ঘোড়া এবং দশ লক্ষ সিংহ দ্বারা টানা রথ সহ। গণ আক্রমণের প্রথম তরঙ্গ রুট করার জন্য ইন্দ্র ও দেবতাদের সাহায্য করেছিলেন ভৃগু। ক্ষুব্ধ হয়ে বীরভদ্র তার বাহিনীকে পাল্টা আক্রমণ করে এবং তাদের যুদ্ধ-কুড়াল ও লোহার গদা হাতে নিয়ে তারা দেবতাদের হত্যা করতে থাকে। ঋষিরা আক্রমণকারীদের হাত থেকে যজ্ঞকে রক্ষা করার জন্য বিষ্ণুকে অনুরোধ করলেন এবং দেবতা বীরভদ্রের বিরুদ্ধে যুদ্ধ করার জন্য প্রস্তুত হলেন। বীরভদ্র যখন সংরক্ষণকারী দেবতাকে প্রণাম জানাচ্ছিলেন, তখন তিনি তাকে বলির নৈবেদ্যগুলির একটি অংশ চাওয়ার জন্য অভিযুক্ত করেছিলেন এবং তাকে সেখানে থাকার বিরুদ্ধে সতর্ক করেছিলেন। বিষ্ণু হেসেছিলেন, এবং তাকে জানিয়েছিলেন যে তার ভক্তদের রক্ষা করা তার কর্তব্য ছিল এবং বীরভদ্রের ক্ষেপণাস্ত্র ভরাট করার পরে তিনি চলে যাবেন। ইন্দ্র বীরভদ্রকে চ্যালেঞ্জ করতে বেছে নিয়েছিলেন এবং তাকে তার বজ্র দিয়ে আঘাত করেছিলেন। প্রতিশোধ হিসেবে, বীরভদ্র ইন্দ্রের পাশাপাশি তার পর্বত, ঐরাবতকে গ্রাস করার চেষ্টা করেছিলেন। বিষ্ণু হস্তক্ষেপ করেন, ইন্দ্রকে রক্ষা করেন এবং বীরভদ্রের আক্রমণে বাধা দেন। তিনি অশ্বিনদেরও ডেকে পাঠান, যারা তাদের ওষুধ দিয়ে পতিত দেবতাদের সুস্থ করেছিলেন। ক্রুদ্ধ হয়ে বীরভদ্র বিষ্ণুর মুখোমুখি হলেন। রক্ষক দেবতা তার সুদর্শন চক্র বীরভদ্রের বিরুদ্ধে নিযুক্ত করেছিলেন, যা পরবর্তীতে সম্পূর্ণ গ্রাস করেছিল। তাঁর স্বর্গীয় চক্র পুনরুদ্ধার করার পর, সন্তুষ্ট যে তিনি যুদ্ধের মোড় ঘুরিয়ে দিয়েছেন, বিষ্ণু তার আবাসে ফিরে আসেন। হত্যাকাণ্ডে সন্তুষ্ট না হয়ে, বীরভদ্র ভৃগু, পূষণকে অভিযুক্ত করেন, এবং তিনি যখন ভয়ঙ্কর দক্ষিণকে বেদীর নীচে স্তব্ধ হতে দেখেন, তখন তিনি তার শিরশ্ছেদ করেন, বলি হিসাবে আগুনে তার মাথা নিবেদন করেন। বিরক্ত ব্রহ্মা শিবের কাছে গেলেন এবং তাকে রক্তপাত বন্ধ করার জন্য অনুরোধ করলেন। শিব দক্ষযজ্ঞে উপস্থিত হন, বীরভদ্রের সাথে কথোপকথন করেন এবং তার ঘাড়ে একটি বিকৃত পশুর মাথা রেখে দক্ষকে জীবন ফিরিয়ে দেন। পুনরুত্থিত দক্ষ শিবকে প্রণাম জানালেন, যা সংঘর্ষের অবসান ঘটায়।
বিভিন্ন ধর্মগ্রন্থ, তাদের ঐতিহ্য অনুসারে রঙিন, দ্বন্দ্বের বিভিন্নতা এবং কিংবদন্তিতে বীরভদ্রের ভূমিকার প্রস্তাব দেয়। কূর্মপুরাণে বীরভদ্র উপলব্ধি করেছেন যে বিষ্ণু ও শিব একই দেবতা, এবং ঘোষণা করেছেন যে বিশ্ব নারায়ণ দ্বারা সৃষ্টি হয়েছিল। হরিবংশ-এ, বিষ্ণু বীরভদ্রের বিরুদ্ধে যুদ্ধে জয়লাভ করেন।
শন ম্যাকব্রাইড
শন ম্যাকব্রাইড (২৬ জানুয়ারি ১৯০৪ – ১৫ জানুয়ারি ১৯৮৮) একজন আইরিশ রাজনীতিবিদ ছিলেন যিনি প্রজাতন্ত্রের সন্তান রাজনৈতিক দলের যুক্ত ছিলেন। তিনি ১৯৪৮ সাল থেকে ১৯৫১ সাল পর্যন্ত দেশটির পররাষ্ট্রমন্ত্রী, ১৯৪৬ সাল থেকে ১৯৬৫ সাল প্রজাতন্ত্রের সন্তান দলের প্রধান ও ১৯৩৬ সাল থেকে ১৯৩৯ পর্যন্ত আইরিশ প্রজাতন্ত্রী সেনাবাহিনীর প্রধান হিসেবে দায়িত্ব পালন করেছেন। তিনি ১৯৪৭ সাল থেকে ১৯৫৭ সাল পর্যন্ত আয়ারল্যান্ডের আইনসভার নিম্নকক্ষের সদস্য হিসেবে দায়িত্ব পালন করেছেন।
আয়ারল্যান্ডের ঘরোয়া রাজনীতি থেকে উঠে আসা শন ম্যাকব্রাইড বিংশ শতাব্দীতে বিভিন্ন সংস্থা প্রতিষ্ঠা প্রতিষ্ঠার সাথে যুক্ত ছিলেন ও সংস্থার সম্মেলনে অংশ নিয়েছেন এবং সংস্থার সাথে যুক্ত ছিলেন যার মধ্যে জাতিসংঘ, কাউন্সিল অব ইউরোপ ও অ্যামনেস্টি ইন্টারন্যাশনাল অন্যতম। তিনি ১৯৭৪ সালে শান্তিতে নোবেল পুরস্কার, ১৯৭৫–১৯৭৬ সালের জন্য লেনিন শান্তি পুরস্কার ও ১৯৮০ সালে সেবায় ইউনেস্কো রৌপ্য পদক লাভ করেন।
গোড়ার দিকের বছরগুলো
শন ম্যাকব্রাইড ১৯০৪ সালে প্যারিসে জন্মগ্রহণ করেন। তার বাবার নাম মেজর জন ম্যাকব্রাইড ও মায়ের নাম মাউড গোন। শনের প্রথম ভাষা ছিল ফরাসি। এর দরুন তার ইংরেজিতে ফরাসি টান ছিল ও তার জীবনের বাকি সময়েও তার ইংরেজিতে ফরাসি টান হারিয়ে যায় নি। তিনি প্রথমে লিসি সেন্ট-লুইস-ডি-গোঞ্জাগে ভর্তি হন। ১৯১৬ সালে ইস্টার বিদ্রোহে অংশ নেবার দরুন তার বাবার মৃত্যুদণ্ড কার্যকরের পূর্বে তিনি প্যারিসে ছিলেন। তার বাবার মৃত্যুর পর তাকে আয়ারল্যান্ডের কাউন্টি ওয়েক্সফোর্ডের গোরের মাউন্ট সেন্ট বেনেডিক্টসের একটি বিদ্যালয়ে পড়াশোনা করার জন্য পাঠানো হয়। ১৯১৯ সালে ১৫ বছর বয়সে তিনি আইরিশ স্বেচ্ছাসেবকে যোগদান করেন। সংগঠনটি আইরিশ প্রজাতন্ত্রী বাহিনীর অংশ হয়ে আইরিশ স্বাধীনতা যুদ্ধে অংশগ্রহণ করেছিল। ১৯২১ সালে সম্পন্ন ইঙ্গ-আইরিশ চুক্তির বিরোধিতা করেন ও গৃহযুদ্ধের সময় তাকে কারাগারে পাঠায় আইরিশ ফ্রি স্টেট।
১৯২৪ সালে মুক্তি পাওয়ার পর শন ম্যাকব্রাইড ডাবলিন বিশ্ববিদ্যালয় কলেজে ভর্তি হন ও আইরিশ প্রজাতন্ত্রী বাহিনীর সাথে কাজ চালিয়ে যেতে থাকেন। তিনি এয়ামন ডি ভ্যালেরার ব্যক্তিগত সচিব ছিলেন। তিনি তার সাথে রোমে বিশিষ্টজনদের সাথে সাক্ষাটূ করেছিলেন।
১৯২৫ সালে তার ২১ তম জন্মদিনের দিনে তিনি ক্যাটালিনা "কিড" বুলফিনের সাথে বিবাহবন্ধনে আবদ্ধ হন। ক্যাটাকিনা তার চার বছরের বড় ছিলেন। তারা দুজন একই রাজনৈতিক মতাদর্শের অনুসারী ছিলেন। ক্যাটালিনা ছিলেন আইরিশ জাতীয়তাবাদী প্রকাশক ও ভ্রমণবিষয়ক গ্রন্থ লেখক উইলিয়াম বুলফিনের কন্যা।
১৯২৭ সালে ডাবলিনে আসার পূর্বে তিনি প্যারিস ও লন্ডনে সাংবাদিক হিসেবে কাজ করেছেন। ডাবলিনে তিনি আইরিশ প্রজাতন্ত্রী বাহিনীর গোয়েন্দা বিভাগের প্রধান হিসেবে নিযুক্ত হন। ডাবলিনে আসার অল্পদিনের মাঝে তিনি কেভিন ও'হিগিন্স নামের এক রাজনীতিবিদকে হত্যার দায়ে গ্রেফতার হন। কাউন্টি ডাবলিনের বুটার্সটাউনে নিজ বাসভবনে আততায়ীর হাতে নিহত কেভিন ও'হিগিন্সের হত্যার সাথে শন ম্যাকব্রাইড যুক্ত ছিলেন না কেননা, তিনি তখন ঘটনাস্থলে উপস্থিত ছিলেন না। তিনি সে সময়ে শ্রমিক নেতা থেকে রাজনীতিবিদে রূপান্তরিত হওয়া "গায়েলস সমাজ" রাজনৈতিক দলের নেতা ব্রায়ান কুপারের সাথে একই নৌকায় ছিলেন। কিন্তু তিনি তাকে সাক্ষী হিসেবে উপস্থিত করতে ব্যর্থ হন। ফলশ্রুতিতে তাকে কেভিন হিগিন্স হত্যা মামলায় অভিযুক্ত করা হয় ও মাউন্টজয় কারাগারে পাঠানো হয়।
১৯২০ এর দশকের শেষভাগে দলের অনেক কর্মী "ভবিষ্যতের যোদ্ধা" দলে যোগ দিলে আইরিশ প্রজাতন্ত্রী বাহিনীর কিছু সদস্য বামপন্থী মতাদর্শকে ভিত্তি কাজ করার জন্য চাপ প্রয়োগ করে। কিন্তু, আইরিশ প্রজাতন্ত্রী বাহিনী পরিষদে অনুষ্ঠিত ভোটাভুটিতে এ দাবি নাকচ হয়ে যায়।এ দাবি নাকচ হবার পর শন ম্যাকব্রাইড "স্বাধীন আয়ারল্যান্ড" নামের নতুন রাজনৈতিক আন্দোলন শুরু করেন। বেসামরিক সংগঠন হলেও সংগঠনটি আইরিশ প্রজাতন্ত্রী বাহিনী, গায়েলস সমাজ ও অন্যান্য ৯টি সংগঠনের সাথে আইন অমান্য আন্দোলন শুরু করে। এরই মাঝে শন ম্যাকব্রাইডের নাম ব্রিটিশ আইনশৃঙ্খলা বাহিনীর প্রধান লক্ষ্যে পরিণত হন।
১৯৩৬ সালে আইরিশ বিপ্লবী বাহিনীর প্রধান মস টুমেকে তিন বছরের জন্য কারাগারে পাঠানো হয়। তার পদে তখন নিযুক্ত হন শন ম্যাকব্রাইড। সে সময়ে তাদের আন্দোলন ছিল ছত্রভঙ্গ। তাছাড়া বিভিন্ন গোষ্ঠী ও ব্যক্তির মাঝে দ্বন্দ্ব বিদ্যমান ছিল। শন ম্যাকব্রাইডের পর টম ব্যারি আইরিশ প্রজাতন্ত্রী বাহিনীর প্রধান হিসেবে দায়িত্বভার গ্রহণ করেন। টম ব্যারিকে ব্রিটিশদের বিরুদ্ধে আক্রমণ বাড়ানোর জন্য নিযুক্ত করা হয়েছিল। শন ম্যাকব্রাইড এই নীতির বিরোধী ছিলেন।
১৯৩৭ সালে শন ম্যাকব্রাইড আইরিশ বারে যোগদান করেন। তিনি তখন আইরিশ প্রজাতন্ত্রী বাহিনী থেকে পদত্যাগ করেন। সে বছর আয়ারল্যান্ডীয় সংবিধান কার্যকর হয়। আইনজীবী হিসেবে তিনি আইরিশ প্রজাতন্ত্রী বাহিনীর সদস্যদের মামলা লড়া শুরু করেন। প্রায় মামলায় সফল হলেও ১৯৪৪ সালে চার্লি কেরিন্সের মৃত্যুদণ্ড এড়াতে সক্ষম হন নি। চার্লি কেরিন্স ১৯৪২ সালে গার্দা সিওচানা ও গোয়েন্দা ডেনিস ও'ব্রেইনকে হত্যার দায়ে অভিযুক্ত হয়েছিলেন। ১৯৪৬ সালে শন ম্যাককফির হত্যা তদন্ত চলাকালে কর্তৃপক্ষের সামনে প্রমাণ করেছিলেন যে পোর্টলাওইজে কারাগারের অবস্থা অমানবিক ছিল।
প্রজাতন্ত্রের সন্তান
১৯৪৬ সালে শন ম্যাকব্রাইড প্রজাতন্ত্রী/সমাজতন্ত্রী রাজনৈতিক দল "প্রজাতন্ত্রের সন্তান" প্রতিষ্ঠা করেন। তিনি ভেবেছিলেন যে, তার দল আয়ারল্যান্ডের রাজনৈতিক অঙ্গনে "ভবিষ্যতের যোদ্ধা" রাজনৈতিক দলের জায়গা দখল করবে। ১৯৪৭ সালের অক্টোবর মাসে তিনি উপনির্বাচনে ডাবলিন কাউন্টি থেকে আয়ারল্যান্ডীয় আইনসভার নিম্নকক্ষের সদস্য হিসেবে নির্বাচিত হন। তার নির্বাচনে নির্বাচিত হবার ফাইন প্যাট্রিক কিনেন প্রজাতন্ত্রের সন্তান রাজনৈতিক দলের মনোনয়নে টিপেরারি থেকে আয়ারল্যান্ডীয় আইনসভার নিম্নকক্ষের সদস্য হিসেবে নির্বাচিত হন।
এরপর, ১৯৪৮ সালে অনুষ্ঠিত আয়ারল্যান্ডীয় সাধারণ নির্বাচনে মাত্র দশটি আসন জিততে সক্ষম হয়। দলটি "আইরিশদের পরিবার", "শ্রমিক দল", "জাতীয় শ্রমিক দল", "ভূমিপুত্র"সহ অন্যান্য স্বতন্ত্র রাজনীতিবিদদের নিয়ে প্রথমবারের মত জোট সরকার গঠন করে। "আইরিশদের পরিবার" দলের নেতা জন এ. কোস্টেলো প্রধানমন্ত্রী হিসেবে শপথ নেন রিচার্ড মুলকাহি "আইরিশদের পরিবার" দলের প্রধান নেতা হলেও শন ম্যাকব্রাইডসহ অন্যান্য আয়ারল্যান্ডীয় প্রজাতন্ত্রীরা ১৯২০ এর দশকে আইরিশ গৃহযুদ্ধের সময় তার বিতর্কিত ভূমিকার দরুন তাকে নেতা হিসেবে মানতে নারাজ ছিলেন। এর দরুন মুলকাহি কোস্টেলোকে প্রধানমন্ত্রী পদে শপথ গ্রহণের পথ করে দেন। প্রজাতন্ত্রের সন্তান দলের দুইজনকে মন্ত্রীসভায় অন্তর্ভুক্ত করা হয়। শন ম্যাকব্রাইড পররাষ্ট্রমন্ত্রী ও  নোয়েল ব্রাউন স্বাস্থ্যমন্ত্রী হিসেবে নিযুক্ত হন।
শন ম্যাকব্রাইড কাউন্সিল অব ইউরোপের মানবাধিকার ঘোষণা প্রণয়নের সময় আয়ারল্যান্ডের পররাষ্ট্রমন্ত্রী ছিলেন। তিনি ১৯৪৯ সাল থেকে ১৯৫০ সাল পর্যন্ত কাউন্সিল অব ইউরোপের মন্ত্রী কমিটির সভাপতি হিসেবে দায়িত্ব পালন করেছেন। তিনি মানবাধিকার ঘোষণা প্রণীত হবার ক্ষেত্রে গুরুত্বপূর্ণ ভূমিকা পালন করেছেন বলে মনে করা হয়। অবশেষে রোমে ১৯৫০ সালের ৪ নভেম্বর মানবাধিকার ঘোষণায় স্বাক্ষর করে সদস্য রাষ্ট্রগুলো। ১৯৫০ সালে তিনি কাউন্সিল অব ইউরোপের পররাষ্ট্রমন্ত্রী পরিষদের সভাপতি ও ১৯৪৮ সাল থেকে ১৯৫১ সাল পর্যন্ত অর্থনৈতিক সহযোগিতা ও উন্নয়ন সংস্থার সহসভাপতি হিসেবে দায়িত্ব পালন করেছেন। তিনি আয়ারল্যান্ডকে উত্তর আটলান্টিক নিরাপত্তা জোটে অন্তর্ভুক্ত না করার ক্ষেত্রে অগ্রণী ভূমিকা পালন করেছেন।
তিনি বহির্বিশ্বের সাথে সম্পর্ল আইন রদ করতে ও ১৯৪৯ সালে আয়ারল্যান্ডকে প্রজাতন্ত্র হিসেবে ঘোষণা করতে গুরুত্বপূর্ণ ভূমিকা পালন করেছেন। ১৯৪৯ সালের ১৮ এপ্রিল ইস্টার মানডেতে আয়ারল্যান্ড কমনওয়েলথ ত্যাগ করে।
১৯৫১ সালে রোমান ক্যাথলিক যাজক ও আইরিশ স্বাস্থ্য সংস্থার নিকট সমালোচনার শিকার হওয়া মা ও স্বাস্থ্য প্রকল্পের জেরে তিনি নোয়েল ব্রাউনকে পদত্যাগ করতে বলেন যা সমালোচনার জন্ম দেয়। প্রকল্পের গুণ বা ব্রাউনের দক্ষতা যাই হোক না কেন শন ম্যাকব্রাইড মন্ত্রীসভায় ঘোষণা দেন :
১৯৫১ সালে অনুষ্ঠিত আয়ারল্যান্ডীয় সাধারণ নির্বাচনে প্রজাতন্ত্রের সন্তান রাজনৈতিক দলের ২ আসন কমে যায়। শন ম্যাকব্রাইড সেবার ও ১৯৫৪ সালে অনুষ্ঠিত আয়ারল্যান্ডীয় সাধারণ নির্বাচনে পুনরায় নির্বাচিত হন। তিনি উত্তর আয়ারল্যান্ডে "সীমান্ত প্রচারাভিযান" (১৯৫৬–১৯৬২) এর সময় আইরিশ প্রজাতন্ত্রী বাহিনীর সন্দেহভাজনদের গ্রেফতার করার বিরোধী ছিলেন এবং ১৯৫৭ ও ১৯৬২ সালে অনুষ্ঠিত আয়ারল্যান্ডীয় সাধারণ নির্বাচনে অংশ নেন। কিন্তু, তিনি দুবারই নির্বাচনে পরাজিত হন। এরপর তিনি রাজনীতি থেকে অবসর গ্রহণ করেন ও আইনজীবী হিসেবে পুনরায় কর্মজীবন শুরু করেন। তিনি ১৯৮৩ সালে আইরিশ রাষ্ট্রপতি নির্বাচনে স্বতন্ত্র প্রার্থী হিসেবে লড়ার ইচ্ছা প্রকাশ করলেও তিনি প্রয়োজনীয় জনসমর্থনের অভাবে নির্বাচনে প্রতিদ্বন্দ্বিতা না করার সিদ্ধান্ত নেন।
আন্তর্জাতিক রাজনীতি
শন ম্যাকব্রাইড অ্যামনেস্টি ইন্টারন্যাশনালের প্রতিষ্ঠাতা সদস্য ছিলেন এবং ১৯৬১ সাল থেকে ১৯৭৫ সাল পর্যন্ত প্রতিষ্ঠানটির আন্তর্জাতিক সভাপতি হিসেবে দায়িত্ব পালন করেছেন। তিনি ১৯৬৩ সাল থেকে ১৯৭১ সাল পর্যন্ত তিনি আন্তর্জাতিক আইনজ্ঞ কমিশনের সভাপতি ছিলেন। এর পর তিনি জেনেভায় আন্তর্জাতিক শান্তি ব্যুরোর চেয়ারম্যান হিসেবে ১৯৬৮ সাল থেকে ১৯৭৪ সাল পর্যন্ত ও প্রেসিডেন্ট হিসেবে ১৯৭৪ সাল থেকে ১৯৮৫ সাল পর্যন্ত দায়িত্ব পালন করেছিলেন। তিনি ১৯৪৮ সাল থেকে ১৯৫১ সাল পর্যন্ত অর্থনৈতিক সহযোগিতা ও উন্নয়ন সংস্থার সহসভাপতি ও ১৯৫০ সালে কাউন্সিল অব ইউরোপের মন্ত্রী কমিশনের সভাপতি হিসেবে দায়িত্ব পালন করেছিলেন। তিনি আন্তর্জাতিক বিবেকের কয়েদি তহবিলের সাথে যুক্ত ছিলেন ও ১৯৭৭ সালে তাকে আন্তর্জাতিক যোগাযোগ সমস্যা গবেষণা প্রতিষ্ঠানে নিযুক্ত করা হয়েছিল।
তিনি আফ্রিকা ঐক্য সংস্থার সংবিধান প্রণয়নের সাথে যুক্ত ছিলেন। এছাড়া তিনি ঘানার (ঘানা আফ্রিকায় যুক্তরাজ্যের প্রথম উপনিবেশ হিসেবে স্বাধীনতা লাভ করেছিল) সংবিধান প্রণয়নের সাথে যুক্ত ছিলেন যেটি ১৯৬৬ সালে সামরিক অভ্যুত্থান সংঘটনের পূর্ব পর্যন্ত কার্যকর ছিল।
শন ম্যাকব্রাইড ইউরোপীয় অর্থনৈতিক সহায়তা চুক্তি, যুদ্ধে ক্ষতিগ্রস্তদের সুরক্ষা চুক্তি (১৯৪৯) ও ইউরোপীয় মানবাধিকার চুক্তিতে স্বাক্ষর করেছিলেন। তিনি ঘানা, জাম্বিয়া ও তানজানিয়ার সংবিধান প্রণয়নে গুরুত্বপূর্ণ ভূমিকা পালন করেছিলেন।
জাতিসংঘের নানা পদে তিনি যুক্ত ছিলেন। এগুলো হল:
মানবাধিকার
থাম্ব|ম্যাকব্রাইড, যখন তিনি ১৯৪৭ সালে Clann na Poblachta প্রতিষ্ঠা করেছিলেন ঊনবিংশ শতাব্দীর পঞ্চাশ, ষাট ও সত্তরের দশকে শন ম্যাকব্রাইড বিশ্বব্যাপী মানবাধিকার নিয়ে কাজ করেছেন। বহু সন্দেহভাজন আইরিশ প্রজাতন্ত্রী বাহিনীর সদস্যদের ১৯৫৮ সালে বিনা বিচারে কারাগারে প্রেরণ করা হলে তিনি দে মামলা ইউরোপীয় মানবাধিকার আদালতে নিয়ে গিয়েছিলেন। তিনিসহ একদল আইনজীবী "জাস্টিস" নামে যুক্তরাজ্য ভিত্তিক এক মানবাধিকার ও আইন সংস্কার সংগঠন প্রতিষ্ঠা করেছিলেন। এটি মূলত ১৯৫৬ সালে বুদাপেস্ট গণআন্দোলনের উন্মুক্ত বিচার পর্যবেক্ষণ করার জন্য গঠিত হয়েছিল। এটি পরবর্তীতে আন্তর্জাতিক আইনজ্ঞ কমিশনের যুক্তরাজ্য শাখায় রূপান্তরিত হয়। তিনি মানবাধিকার সংক্রান্ত বিভিন্ন সংগঠনে সক্রিয় ভূমিকা পালন করেছিলেন। তিনি আন্তর্জাতিক বিবেকের কয়েদি তহবিলের ট্রাস্টি ছিলেন।
১৯৭৩ সালে তাকে নামিবিয়ায় জাতিসংঘের বিশেষ দূত পদে নিযুক্ত করে জাতিসংঘ সাধারণ পরিষদ। পদটি ছিল জাতিসংঘের যুগ্ম মহাসচিব পদের সমতুল্য। তার পিতা জন ম্যাকব্রাইড বুয়রদের হয়ে আইরিশ ট্রান্সভাল বাহিনীর নেতৃত্ব দিয়েছিলেন ও দ্বিতীয় বুয়র যুদ্ধে ব্রিটিশ সেনাবাহিনীর হয়ে লড়েছিলেন। এটি দক্ষিণ আফ্রিকার শ্বেতাঙ্গ সরকারের সাথে যোগাযোগের পথ তৈরি করে দেয়। ১৯৭৭ সালে তিনি ইউনেস্কো কর্তৃক যোগাযোগ সমস্যা সংক্রান্ত আন্তর্জাতিক কমিশনের সভাপতি পদে নিযুক্ত হন। ১৯৮০ সালে তাকে ইউনেস্কোর সভাপতি পদে নিযুক্ত করা হয়। তিনি ডানস স্টোরস ধর্মঘটের পক্ষে ছিলেন ও ১৯৮৫ সালের মে মাসে এই ধর্মঘটের কমপক্ষে একটি সমাবেশে যোগ দিয়েছিলেন।
শন ম্যাকব্রাইড তার কাজের জন্য ১৯৭৪ সালে শান্তিতে নোবেল পুরস্কার লাভ করেন। তিনি অন্যায়ের বিরুদ্ধে যুদ্ধ সম্পর্কে পৃথিবীর মানুষকে সচেতন করার জন্য নোবেল শান্তি পুরস্কার লাভ করেছিলেন। তিনি এরপর লেনিন শান্তি পুরস্কার (১৯৭৫-৭৬) ও সেবায় ইউনেস্কো রৌপ্য পদক (১৯৮০) লাভ করেন। তিনি "রূঢ় সমর যুদ্ধ" এর বিরোধিতা করার দরুন লাভ করেছিলেন লেনিন শান্তি পুরস্কার। তিনি লিনাস পলিংয়ের পর দ্বিতীয় ব্যক্তি হিসেবে লেনিন শান্তি পুরস্কার ও নোবেল শান্তি পুরস্কার লাভ করেন।
১৯৮২ সালে তিনি লেবাননে ইসরাইলি আগ্রাসনের সময় ইসরাইল কর্তৃক আন্তর্জাতিক আইন লঙ্ঘন সংক্রান্ত আন্তর্জাতিক তদন্ত কমিশনের সভাপতি হিসেবে নিযুক্ত হন। এই কমিশনের অন্যান্য সদস্যরা ছিলেন রিচার্ড ফাল্ক, কাদের আজমল, ব্রায়ান বারকুসন, গেরৌদ ডি লা প্রাডেলে ও স্টেফান ওয়াইল্ড। এই কমিশন তদন্ত শেষে এই সিদ্ধান্তে উপনীত হয় যে "ইসরাইলি সরকার আন্তর্জাতিক আইনবিরোধী কাজ করেছে" । তাদের প্রতিবেদন লেবাননে ইসরাইল শিরোনামে ১৯৮৩ সালে প্রকাশিত হয়।
১৯৮৪ সালে তিনি ম্যাকব্রাইড নীতি নামের একটি পরিকল্পনা পেশ করেন। এতে তিনি উত্তর আয়ারল্যান্ডে রোমান ক্যাথলিক কর্মীদের বৈষম্য হ্রাস করার বিষয় নিয়ে আলোকপাত করেন। তার এই পরিকল্পনা যুক্তরাষ্ট্র জুড়ে ও আয়ারল্যান্ডীয় আমরা আমরাই রাজনৈতিক দলের সমর্থন লাভ করে। তার দি নীতি আয়ারল্যান্ড ও যুক্তরাজ্য সরকারের নিকট সমালোচিত হয়। এছাড়া, এই নীতি অধিকাংশ উত্তর আয়ারল্যান্ডীয় রাজনৈতিক দলের নিকট সমালোচনার শিকার হয়। উত্তর আয়ারল্যান্ডের জাতীয়তাবাদী রাজনৈতিক দল সামাজিক গণতন্ত্রী ও শ্রমিক দল নীতিটিকে কর্ম ও উৎপাদন বিমুখী বলে অভিহিত করে।
শন ম্যাকব্রাইড সেল্টিক জাতীয়তাবাদেও আগ্রহী ছিলেন।
শেষজীবন ও মৃত্যু
শেষজীবনে শন ম্যাকব্রাইড তার মায়ের বাড়ি রোয়েবাক হাউসে ও প্যারিসিয়ান জেলায় বাস করতেন। তার মায়ের বাড়িটি বহু বছর ধরে আইরিশ জাতীয়তাবাদীদের বৈঠকস্থল হিসেবে ব্যবহৃত হয়েছিল। প্যারিসিয়ান জেলায় তিনি তার মায়ের সান্নিধ্যে বেড়ে উঠেছিলেন এবং সেখানে তার বাল্যকালের বহু স্মৃতি জড়িয়ে আছে। তিনি খ্যাতির অধিকারী হলেও মৃদুভাষী ছিলেন ও তার চালচলনে খ্যাতির প্রভাব ছিল না। ১৯৭৯ সালে পম্পিদৌ কেন্দ্র জাদুঘরে অ্যামনেস্টি ইন্টারন্যাশনাল সংক্রান্ত একটি প্রদর্শনীতে তিনি তার এক সহকর্মী কানে কানে বলেছিলেন "অ্যামনেস্টি, তুমি জানো, তুমি আমার এক সন্তান ছিলে।"
শন ম্যাকব্রাইড ডাবলিনে ১৯৮৮ সালের ১৫ জানুয়ারি তার ৮৪তম জন্মদিনের ১১ দিন পূর্নে মৃত্যুবরণ করেন। ১৯৭৬ সালে তার স্ত্রী মৃত্যুবরণ করেছিলেন। শন ম্যাকব্রাইডকে গ্লাসনেভিন গোরস্তানে তার মা ও স্ত্রীর পাশে সমাহিত করা হয়।
নামিবিয়ার উইন্ডহোকের একটি রাস্তার নামকরণ তার নামে করা হয়েছে। তার মৃত্যুতে আফ্রিকান ন্যাশনাল কংগ্রেসের অলিভার তাম্বো বলেছিলেন "শন ম্যাকব্রাইড সর্বদা স্বাধীনতা আন্দোলনের দৃঢ়চেতা নেতা এবং নামিবিয়া ও দক্ষিণ আফ্রিকার জনগণের প্রতি তার কর্মের দরুন স্মরিত হবেন। তার ব্যক্তিত্ব ও রাজনৈতিক গুণাবলির বিকাশ ঘটেছিল আইরিশ স্বাধীনতা আন্দোলনের সময়. . . তার প্রতি আমাদের ঋণ কোনোদিন শোধ হবে না।"
ইমরে কার্তেজ
ইমরে কার্তেজ (Imre Kertész; ; ৯ নভেম্বর, ১৯২৯ - ৩১ মার্চ, ২০১৬) ইহুদী বংশোদ্ভূত হাঙ্গেরীয় লেখক। ২য় বিশ্বযুদ্ধের হলোকস্ট থেকে রক্ষা পেয়েছিলেন। ইতিহাসের তিক্ততাপূর্ণ অভিজ্ঞতালব্ধ জীবনযাত্রাকে লেখনীর মাধ্যমে টেনে আনায় ২০০২ সালে সাহিত্যে নোবেল পুরস্কার লাভ করেন। হাঙ্গেরীর বুদাপেস্টে জন্মগ্রহণ করলেও তিনি তার স্ত্রীকে নিয়ে বার্লিনে অবস্থান করতেন।
সাহিত্যিক জীবন
দ্বিতীয় বিশ্বযুদ্ধের সময়কালে ১৪ বছর বয়সে কার্তেজ অন্যান্য হাঙ্গেরীয় ইহুদিদের সাথে অসউইজ বন্দীশিবিরে কাটান। পরবর্তীকালে তাদেরকে বাচেনওয়াল্ডে স্থানান্তরিত করা হয়। ফেটলেসনেস উপন্যাসে তার এ অভিজ্ঞতা ফুঁটিয়ে তোলেন। সেখানে তিনি ১৫ বছর বয়সী গিওর্গি (জর্জ) কোবস নামীয় এক কিশোরের অসউইচ, বাচেনওয়াল্ড এবং জিতজের বন্দীশিবিরের অবস্থানকালীন বিষয়াদি তুলে ধরেন। কিছু সমালোচক এ বইটিকে প্রায়-আত্মজীবনী হিসেবে আখ্যায়িত করেন। কিন্তু লেখক খুবই দৃঢ়তার সাথে নিজ জীবনের সাথে সম্পৃক্ততার কথা অস্বীকার করেন।
ফেটলেসনেস
২০০৫ সালে ফেটলেসনেস উপন্যাস অবলম্বনে ফেটলেসনেস চলচ্চিত্র আকারে নির্মিত হয়। এর সংলাপও তিনি হাঙ্গেরীতে অবস্থান করে রচনা করেন। চলচ্চিত্রটি একই নামে অর্থাৎ ফেটলেসনেস শিরোনামে তৈরী হয়, যা আরো আত্মজীবনধর্মী হয়ে ওঠে। ২০০৫ থেকে ২০০৬ সালের বিভিন্ন তারিখে চলচ্চিত্রটি আন্তর্জাতিকভাবে মুক্তিলাভ করে।
হাঙ্গেরীয় পরিচালক লাজোস কোলতাই এর পরিচালক ছিলেন। প্রধান নাম ভূমিকায় ছিলেন মার্শেল নাগি।
কায়েতপাড়া ইউনিয়ন
কায়েতপাড়া ইউনিয়ন বাংলাদেশের ঢাকা বিভাগের নারায়ণগঞ্জ জেলার রূপগঞ্জ উপজেলার অন্তর্গত একটি ইউনিয়ন পরিষদ। এটি ২৬ কিমি২ (১০.০৩ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৫১,১১১ জন। ইউনিয়নটিতে মোট গ্রামের সংখ্যা ৪১টি ও মৌজার সংখ্যা ১৭টি।
পল্লব সাম্রাজ্য
পল্লব সাম্রাজ্য দক্ষিণ ভারতের একটি প্রাচীন ও মধ্যযুগীয় সাম্রাজ্য। খ্রিস্টীয় ২য় থেকে ৯ম শতাব্দী পর্যন্ত এই সাম্রাজ্যের অস্তিত্ব ছিল। সাতবাহন সাম্রাজ্যের পতনের পর পল্লবদের উত্থান ঘটে। পল্লব শাসকেরা আগে সাতবাহন সাম্রাজ্যের অধীনস্থ সামন্ত রাজা ছিলেন। এদের উৎস সম্পর্কে একাধিক কিংবদন্তি প্রচলিত আছে।
উৎস
প্রাচীন তামিল দেশ তামিলাকম শাসন করেছিল প্রধানত তিনটি রাজবংশ: চোল, চের ও পাণ্ড্য। তামিলাকমের তিনটি অঞ্চল চোলনাড়ু, চেরনাড়ু ও পাণ্ড্যনাড়ু নামে পরিচিত ছিল। এর মধ্যে পল্লবদের নামের উল্লেখ পাওয়া যায় না। কারণ পল্লবরা স্থানীয় শাসক ছিল না। তারা ছিল বহিরাগত। তামিল গ্রন্থ অহনানুরু-তে প্রথম পল্লব অঞ্চলের উল্লেখ পাওয়া যায়। এই বইতে দুটি তিরিয়ানের উল্লেখ আছে। তার মধ্যে পুরনো তিরিয়ানটি নেলোর জেলার গুডুরে। এই রাজ্যটি তিরুপতি বা তিরুভেঙ্কটম পর্যন্ত প্রসারিত ছিল। ছোটো তিরিয়ানটির রাজধানী ছিল কাঞ্চীপুরম। সঙ্গম রচনা পেরুমবনররুপাটাই-তে ছোটো তিরিয়ানটিকে (ইলাম তিরিয়ান নামে পরিচিত) সূর্য বংশীয় রাজা ইক্ষবাকুর রাজ্য বলে উল্লেখ করেছে। পরবর্তীকালে লেখা টীকা অনুযায়ী ইনি ছিলেন এক চোল রাজা ও নাগা রাজকুমারীর অবৈধ সন্তান।
কালহস্তি ও তিরুপতি অঞ্চলের বাসিন্দা তামিল তোন্ডাইমন উপজাতির বেশ কিছু মানুষকে রাজ্যভাগের সময় অন্ধ্রপ্রদেশের ভাগে ফেলা হয়েছিল। পি টি শ্রীনিবাস আয়েঙ্গারের মতে, “তোন্ডাইয়ার” মানে হল “যে উপিজাতির প্রতীক ছিল তোন্ডাই লতা”। তোন্ডাই বা কোকিনিয়া ইন্ডিকা আধুনিক তামিল ভাষায় সাধারণত “কোভাই” নামে পরিচিত। তবে “দন্ডে” কথাটি তেলুগু ভাষায় গাছের সাধারণ নাম। যদিও পল্লব রাজত্বকালে তেলুগু ভাষার অস্তিত্ব ছিল না।
সন্তোষ কুমার সেন
অধ্যাপক ডা.সন্তোষকুমার সেন ( ১৯১০–১৯৭৯) ছিলেন আন্তর্জাতিক খ্যাতিসম্পন্ন ভারতীয় বাঙালি শল্যচিকিৎসক। ১৯৪৬ খ্রিস্টাব্দে তিনিই প্রথম ভারতে হৃদপিণ্ডের শল্যচিকিৎসা করেন। দ্য অ্যাসোসিয়েশন অফ সার্জন অফ ইন্ডিয়া'র সভাপতি ছিলেন তিনি। তিনিই প্রথম ভারতীয় শল্যচিকিৎসক যিনি ইংল্যান্ডের রয়্যাল কলেজ অফ সার্জনসের ফেলো নির্বাচিত হন।
জন্ম ও প্রারম্ভিক জীবন
সন্তোষকুমার সেন ১৯১০ খ্রিস্টাব্দের ২১ অক্টোবর দিল্লিতে জন্মগ্রহণ করেন। পিতা জে কে সেন। দিল্লিতে প্রাথমিক শিক্ষার পর, তিনি লাহোর থেকে মেডিসিনে স্নাতক হন এবং ভিয়েনায় যান। ১৯৩৬ খ্রিস্টাব্দে এম.ডি ডিগ্রি লাভ করেন। লরেঞ্জ বোহলার সহ অনেক বিখ্যাত সার্জনের অধীনে অস্ত্রোপচারের অনুশীলন করেন। এরপর বার্লিনে কিছুদিন স্যুরব্রুখের কাছে একসঙ্গে করে ১৯৩৭ খ্রিস্টাব্দে এডিনবার্গ যান এবং বছরেই রয়্যাল কলেজ অফ সার্জনস হতে এফ.আর.সি.এস হন।
কর্মজীবন
১৯৩৮ খ্রিস্টাব্দে ভারতে ফিরে এসে তিনি নতুন দিল্লির আরউইন হাসপাতালে (বর্তমান লোক নায়ক জয় প্রকাশ নারায়ণ হাসপাতাল) অবৈতনিক শল্যচিকিৎসক হিসাবে কাজ শুরু করেন। আরউইন হাসপাতালে থাকাকালীন, তিনি মৌলানা আজাদ মেডিকেল কলেজ প্রতিষ্ঠায় সহায়তা করেন। সেখানে তিনি প্রথম অনারারি ফ্যাকাল্টি সার্জন এবং স্নাতকোত্তর অধ্যয়নের প্রধান হিসাবে দায়িত্ব পালন করেন। ১৯৪৬ খ্রিস্টাব্দে তিনিই প্রথম হৃদপিণ্ডের শল্যচিকিৎসা করেন। তিনি লেডি হার্ডিঞ্জ মেডিক্যাল কলেজের লেকচারার, আরউইন হাসপাতালের মেডিকেল সুপারিনটেন্ডেট ও দিল্লির অ্যাডিশনাল সিভিল সার্জন হিসাবেও কর্মরত থাকেন। ১৯৪৭ খ্রিস্টাব্দে ভি পি চেস্ট ইনস্টিটিউটে লেকচারার পদে নিযুক্ত হয়ে আমৃত্যু তার সঙ্গে যুক্ত থাকেন। সিলভার জুবিলি টিউবারকিউলোসিস হসপিটালের অবৈতনিক শল্যচিকিৎসক ছিলেন। ১৯৫৫ খ্রিস্টাব্দে চাকরি ছেড়ে নিজে নার্সিংহোম স্থাপন করেন। দিল্লির বিভিন্ন হাসপাতাল, চিকিৎসা প্রতিষ্ঠানের সঙ্গে নানাভাবে যুক্ত ছিলেন। দিল্লির সার্জিক্যাল সোসাইটির প্রতিষ্ঠাতা সদস্যদের অন্যতম ছিলেন, বিশ্বের প্রাচীনতম মেডিকেল অ্যাসোসিয়েশন- দিল্লি মেডিকেল অ্যাসোসিয়েশনের সভাপতির দায়িত্ব পালন করেছিলেন। তিনি ১৯৫৯ খ্রিস্টাব্দে 'দ্য অ্যাসোসিয়েশন অফ সার্জনস অফ ইন্ডিয়া'র সভাপতি হিসাবেও দায়িত্ব পালন করেন। তিনি ১৯৫৯ সালে অ্যাসোসিয়েশন অফ সার্জনস অফ ইন্ডিয়ার সভাপতি হিসেবেও দায়িত্ব পালন করেন।
সম্মাননা
ভারত সরকার অধ্যাপক ডা. সন্তোষকুমার সেনকে ১৯৬২ খ্রিস্টাব্দে দেশের তৃতীয় সর্বোচ্চ বেসামরিক পুরস্কার পদ্মভূষণে ভূষিত করে।
পারিবারিক জীবন ও জীবনাবসান
ড. সন্তোষকুমার সেন এক মহিলা চিকিৎসক সীতাকে বিবাহ করেন। তাদের এক ছেলে এবং দুই মেয়ে ছিল। ড. সেন ১৯৭৯ খ্রিস্টাব্দে প্রয়াত হন।
মালাকান্দ বিভাগ
মালাকান্দ বিভাগ পাকিস্তানের খাইবার পাখতুনখোয়া প্রদেশে (উত্তর পশ্চিম সীমান্ত প্রদেশ) অবস্থিত একটি প্রশাসনিক বিভাগ।
বর্তমানে, মিরপুর বিভাগের মধ্যে নিম্নলিখিত জেলা রয়েছে:
ইতিহাস
১৯৭০ সাল পর্যন্ত এলাকাটি উপজাতীয় এলাকা হিসেবে পরিচিত ছিল মালাকান্দ এজেন্সি নামে। ১৯৭০ সালে, মালকান্দ বিভাগটি চিত্রল, দির ও সোয়াত (১৯৬৯ সালে পশ্চিম পাকিস্তানে অন্তর্ভুক্ত ছিল) এবং মালাকান্দের সুরক্ষিত এলাকা নামে পরিচিত মালকান্দ দুর্গের একটি এলাকা থেকে গঠন করা হয়েছিল। মালাকান্দ বিভাগের রাজধানী সাইদু শরীফ এবং মিংগোরা হচ্ছে এখানকার বৃহত্তম শহর।
খিরালা শরীফ দরগাহ
খিরালা শরীফ দরগাহ হল সাঈয়াদ মোহাম্মদ বদিউদ্দীন জিয়াউল হক কাদরি সাত্তারির মাজার। এটি ভারতের মধ্যপ্রদেশ রাজ্যের খাণ্ডোয়া জেলার খিরালা গ্রামে অবস্থিত।
ভিক্টোরিয়া ওকাম্পো
thumb|200 px|right|রবীন্দ্রনাথ ও ভিক্টোরিয়া ওকাম্পো
ভিক্টোরিয়া ওকাম্পো সিবিই (৭ এপ্রিল ১৮৯০ - ২৭ জানুয়ারি ১৯৭৯) আর্জেন্টিনার একজন বিখ্যাত বুদ্ধিজীবী, লেখিকা এবং সাহিত্য সমালোচক। তিনি ল্যাটিন আমেরিকায় নারীবাদী আন্দোলনের অন্যতম নেত্রী। তিনি স্প্যানিশ ভাষায় প্রকাশিত আর্জেন্টিনার বিখ্যাত সাহিত্য পত্রিকা সুর এর প্রতিষ্ঠাতা। বোর্হসের মতে ভিক্টোরিয়া ওকাম্পো নিছক নারী থেকে একজন 'ব্যক্তিত্বে' পরিণত হয়েছিলেন।
তার জন্ম হয়েছির বুয়েন্স এয়ার্সে এবং তৎকালীন অভিজাত পরিবারের রীতি অনুযায়ী তার শিক্ষালাভ হয়েছিল স্বগৃহে একজন অভিজ্ঞ পরিচারিকার কাছে। প্রথমেই তিনি ফরাসি ভাষা শিক্ষা করেছিলেন। কার্যত কোনরূপ প্রাতিষ্ঠানিক ডিগ্রী তার হয় নি। দান্তের দ্য ডিভাইন কমেডির ওপর লেখা একটি আলোচনামূলক গ্রন্থ দিয়ে সাহিত্যিক পরিমণ্ডলে তার অভিষেক হয়। ১৯৩১ খ্রিষ্টাব্দে তিনি সুর সাহিত্য পত্রটি প্রকাশ করতে শুরু করেন। এ পত্রিকায় ল্যাটিন আমেরিকার সকল প্রধান কবি-লেখকের রচনা প্রকাশিত হয়েছে। দ্বিতীয় বিশ্বযুদ্ধের পর প্যারিসে ইউনেস্কো প্রতিষ্ঠার ব্যাপারে তিনি সক্রিয় অবদান রেখেছিলেন। ১৯৪৬-এ তিনি নুরেমবুর্গ ট্রায়ালে অংশ নিয়েছিলেন। আর্জেন্টিনার শাসক পেরনের প্রকাশ্য বিরোধিতার জন্য ১৯৫৩ খ্রিষ্টাব্দে কিছুদিন কারাবাস করতে হয়েছিল। ১৯৬৩ তে প্রথম তার মুখগহ্বরে ক্যান্সার ধরা পড়ে। ১৯৬৮ খ্রিষ্টাব্দে ভারতের প্রধান মন্ত্রী ইন্দিরা গান্ধী তার সঙ্গে সাক্ষাৎ করেন এবং বিশ্বভারতী বিশ্ববিদ্যালয় তাকে সম্মানসূচক ডক্টর অফ লিটেরেচার উপাধি প্রদান করে। এছাড়া হার্ভাড বিশ্ববিদ্যালয় তাকে সম্মানসূচক ডক্টর অফ লিটেরেচার উপাধি প্রদান করে। তিনি ছিলেন আর্জেন্টিনা একাডেমী অফ লেটারস-এর প্রথম নারী সদস্য। ৮৮ বৎসর বয়সে সান ইসিদ্রোয় অবস্থিত তার আবাসগৃহ "ভিলা ওকাম্পো"-তে তিনি শেষ নিঃশ্বাস ত্যাগ করেন। মৃত্যুর আগে তিনি তার সম্পত্তি দেশের শিক্ষার উন্নয়নের জন্য দান করে যান।
রবীন্দ্রনাথ-ওকাম্পো সম্পর্ক
১৯১৩ খ্রিষ্টাব্দে রবীন্দ্রনাথ ঠাকুর সাহিত্যে নোবেল পুরস্কার পাওয়ার পর ১৯১৪ খ্রিষ্টাব্দে গীতাঞ্জলি ফরাসি ভাষায় অনুদিত হয় এবং সেই অনুবাদ পড়েই ভিক্টোরিয়া ওকাম্পো রবীন্দ্রনাথের অনুরাগী হয়ে পড়েন। ১৯২৪ খ্রিষ্টাব্দে পেরু এবং মেক্সিকো ভ্রমণের পথে অসুস্থ হয়ে পড়লে কবি রবীন্দ্রনাথ ঠাকুর আর্জেন্টিনায় যাত্রা বিরতি করেন এবং সান ইসিদ্রোতে ভিক্টোরিয়া ওকাম্পোর আতিথ্যে বিশ্রাম গ্রহণ করেছিলেন। ওকাম্পোর এই বাড়ীতে প্রায় ২ মাস ছিলেন ঠাকুর এবং ৩০টি কবিতা রচনা করেন এ সময়। ঠাকুর তাকে "বিজয়া" বলে সম্বোধন করতেন, এবং ১৯২৫ খ্রিষ্টাব্দে পূরবী কাব্যগ্রন্থটি তাকে উৎসর্গ করেন। । ওকাম্পোর বাসায় পূরবীর পান্ডুলিপিতে বিচিত্র কাটাকুটিতে উৎসাহ প্রদান এবং সেখান থেকে রবীন্দ্রনাথ ঠাকুরের শেষ বয়সে 'চিত্রকর রবীন্দ্রনাথ' হয়ে ওঠার পেছনেও ওকাম্পোর বড় ভূমিকা আছে বলে মনে করা হয় । ১৯৩০ সালে প্যারিসে রবীন্দ্রনাথের প্রথম চিত্র প্রদর্শনীর আয়োজনে উদ্যোগী ভুমিকা পালন করেন ভিক্টোরিয়া। সেই ছিল তাদের দ্বিতীয় ও শেষ দেখা। ১৯৪১ সালে রবীন্দ্রনাথ মৃত্যুবরণ করেন। ওকাম্পো মারা যান ১৯৭৯ সালে। কিন্তু আমৃত্যু তাদের দুজনের মধ্যে উষ্ণ, আন্তরিক বন্ধুত্বপূর্ণ সেই সম্পর্কটি ছিল, চলেছে চিঠি চালাচালি।
থিংকিং অব হিম
রবীন্দ্রনাথ ঠাকুর এবং ভিক্টোরিয়া ওকাম্পোর ‘অন্তরঙ্গ অথচ নিখাদ বন্ধুত্বপূর্ণ’ সম্পর্ক নিয়ে চলচ্চিত্র নির্মাণ করার ঘোষণা দিয়েছেন আর্জেন্টিনার চলচ্চিত্র পরিচালক পাবেলো সিজার। এই চলচ্চিত্রের কেন্দ্রবিন্দু হবে ১৯২৪ খ্রিষ্টাব্দে আর্জেন্টিনা সফরের সময় ভিক্টোরিয়া ওকাম্পোর সঙ্গে রবীন্দ্রনাথের বন্ধুত্বপূর্ণ সম্পর্কের গল্প এবং পরবর্তীকালে দুজনের কাজে পারস্পরিক প্রভাব। ২০০৮ খ্রিষ্টাব্দে আর্জেন্টিনায় তৎকালীন ভারতের রাষ্ট্রদূত রঙ্গরাজ বিশ্বনাথন রবীন্দ্রনাথ ও ভিক্টোরিয়ার বিষয়টি নিয়ে চলচ্চিত্র নির্মাণের ব্যাপারে উদ্বুদ্ধ করেন। ছবিটির নাম রাখা হয়েছে থিংকিং অব হিম। রবীন্দ্রনাথ চরিত্রে ভারতের জনপ্রিয় অভিনেতা অমিতাভ বচ্চন অভিনয় করবেন এমনটি প্রস্তাব করা হয়েছে। ২০১২-র মধ্যেই ছবির কাজ শেষ করে তা বিশ্বব্যাপী মুক্তি দেয়ার পরিকল্পনা রয়েছে। ইংরেজি, বাংলা ও স্প্যানিশ ভাষায় নির্মিত হবে ছবিটি। চলচ্চিত্রায়ন হবে পশ্চিমবঙ্গের বোলপুর, শান্তিনিকেতন, আর্জেন্টিনার বুয়েন্স আইরেস ও ফ্রান্সের প্যারিসে।
ভিলা ওকাম্পো
১৯২৪ খ্রিষ্টাব্দে জাহাজে পেরু গমনের সময় অসুস্থ হয়ে আজেন্টিনায় ভিক্তোরিয়া ওকাম্পোর 'মিরালরিও' নামের বাড়ীতে বেশ কিছু দিন অবস্থান করেন রবীন্দ্রনাথ। এসময় দিনের বেলা সচরাচর আরেকটি বাড়ি 'ভিলা ওকাম্পো'-তে অবস্থান করতেন। এ বাড়িতে অতিথি হয়েছেন বহু বিখ্যাত ব্যক্তি। ওকাম্পো বাড়িটি লাভ করেছিলেন পৈতৃক সূত্রে। ১৮৯১ খ্রিষ্টাব্দে ভিক্তোরিয়ার বাবা মানুয়েল ওকাম্পো নিজেই বাড়িটির নকশা করেছিলেন। তিনি ছিরেন পেশায় স্থপতি। আজেন্টিনার রাজধানী বুয়েনস এইরেস থেকে ত্রিশ কিলোমিটার দূরের সান ইসিদ্রো। সেখানেই এই দুটি বাড়ী। সেখানেই এল অরতোন্দো সড়কে ভিলা ওকাম্পো, ১৮৩৭ নম্বর বাড়ী।
সামনের বাগানটি ১১ হাজার বর্গমিটার আয়তনের। একতলায় খাওয়ার ঘর, বসার ঘর, নানা রকম বই, আর সুর ম্যাগাজিনের পুরোনো সংখ্যা দেয়ালে। অসম্ভব সুন্দর পুরোনো চিত্রকর্ম টাঙানো। বাড়িটির গ্রন্থাগারে প্রায় ১২ হাজারের মতো এস্পানিয়োল, ইংরেজি ও ফরাসি বই আছে। সেই সঙ্গে আছে সুর পত্রিকার পুরোনো সব সংখ্যা। আরও আছে ভিক্তোরিয়ার লেখা পাণ্ডুলিপি, চিঠি ইত্যাদি। ভিলা ওকাম্পোতে নানা সময়ে এসেছিলেন হোর্হে লুইস বোর্হেস, আলব্যের কামু, অক্তাভিয়ো পাজ, ইন্দিরা গান্ধীসহ আরও বহু গুণীজন। ১৯৭৩ সাল পর্যন্ত এটি ভিক্তোরিয়ার ব্যক্তিগত সম্পত্তি ছিল। আর্জেন্টিনায় ক্ষমতায় সে সময় পেরোনের ফ্যাসিবাদী সরকার।
১৯৭৩ খ্রিষ্টাব্দ থেকে 'ভিলা ওকাম্পো' ইউনেসকোর সম্পত্তি। ২০০৩ খ্রিষ্টাব্দে সংস্কারের পর এটি একটি সাংস্কৃতিক কেন্দ্র ও জাদুঘর হিসেবে ব্যবহৃত হচ্ছে। বিশ্বের বিভিন্ন দেশ থেকে কবি-সাহিত্যিকেরা এখানে বছরে বিভিন্ন সময় একত্রিত হন।
কালার্স তামিল
কালার্স তামিল হচ্ছে ভারতের তামিল ভাষার একটি টেলিভিশন চ্যানেল। চ্যানেলটি ২০১৮ সালের ফেব্রুয়ারি মাসে উদ্বোধন করা হয়েছিলো। চ্যানেলটিতে তামিল ভাষার বিভিন্ন বিনোদনমূলক অনুষ্ঠান প্রচারিত হয়ে থাকে। বিভিন্ন হিন্দি ভাষার টেলিভিশন নাটক এই চ্যানেলে অনুবাদ করে প্রচার করা সহ বিভিন্ন ইংরেজি চলচ্চিত্রেরও তামিল অনুবাদ প্রদর্শিত হয়।
এই চ্যানেলটি ভায়াকম ১৮ দ্বারা চালিত, ভায়াকম ১৮ এমটিভি (ভারত) এর মত নামকরা চ্যানেল চালায়।
দীপঙ্কর ঘোষ (ক্রিকেটার)
দীপঙ্কর ঘোষ (জন্ম ২৬ নভেম্বর ১৯৪৩) একজন ভারতীয় প্রাক্তন ক্রিকেটার। তিনি ১৯৬৪ থেকে ১৯৬৯ সালের মধ্যে বাংলার হয়ে দুটি প্রথম-শ্রেণীর ম্যাচ খেলেন।
স্বতঃসিদ্ধ ব্যবস্থা
গণিতে কোন স্বতঃসিদ্ধ ব্যবস্থা (Axiomatic system) বলতে কতগুলি স্বতঃসিদ্ধের একটি সেটকে বোঝায়, যে সেটের কিছু বা সমস্ত স্বতঃসিদ্ধকে কাজে লাগিয়ে যৌক্তিকভাবে বিভিন্ন উপপাদ্যে উপনীত হওয়া যায়।
স্বতঃসিদ্ধ ব্যবস্থা ও তা থেকে উদ্ভূত সমস্ত উপপাদ্য একটি গাণিতিক তত্ত্ব প্রতিষ্ঠা করে।
এশীয় উটপাখি
এশীয় উটপাখি (Struthio asiaticus) একসময় মরক্কো থেকে তুর্কমেনিস্তান পর্যন্ত বিচরণ করত। সম্ভবত এরা আদি প্লায়োসিন থেকে প্লেইস্টোসিন যুগ পর্যন্ত পৃথিবীতে ছিল।
ফারান তাহির
ফারান হারুণ তাহির (জন্ম ফেব্রুয়ারি ১৬, ১৯৬৪) একজন পাকিস্তানি-আমেরিকান অভিনেতা যিনি অনেক টেলিভিশন ধারাবাহিক এবং চলচ্চিত্রে অভিনয় করেছেন। তিনি সুপরিচিত অভিনেতা নাঈম তাহিরের ছেলে।
প্রাথমিক জীবন
ফারান তাহির ১৬ই ফেব্রুয়ারি ১৯৬৪ সালে আমেরিকার লস অ্যাঞ্জেলেস শহরে নাঈম তাহির ও ইয়াসমিন তাহিরের ঘরে জন্মগ্রহণ করেন। তিনি বড় হন পাকিস্তানে। ১৯৮০ সালে পুনরায় যুক্তরাষ্ট্রে ফিরে আসেন। তিনি ক্যালিফোর্নিয়া বিশ্ববিদ্যালয়ে এ পড়াশুনা করেন এবং পরে মঞ্চনাটক নিয়ে হার্ভার্ড বিশ্ববিদ্যালয়ে পড়াশুনা করেন।
কর্মজীবন
১৯৮৫ সালে, তিনি তার অভিনয় শুরু করেন "এ মান্থ ইন দ্যা ছেঞ্চুরি" নাটকের মধ্য দিয়ে। তিনি ইউনিভার্সিটি অব ক্যালিফোর্নিয়া থেকে বি এ ডিগ্রি অর্জন করেন। এছাড়া তিনি হার্ভার্ড বিশ্ববিদ্যালয়েও পড়াশুনা করেন।
১৯৯৪ সালে তিনি প্রথম অভিনয় করেন দ্যা জাঙ্গল বুক চলচ্চিত্রে। এরপর তিনি আরো নানান ছবিতে অভিনয় করেন। এদের মধ্যে উল্লেখযোগ্য পিকচার পারফেক্ট, এনিহোয়ার বাট হিয়ার এবং চার্লি উইলসন্স ওয়ার। ১৯৯৯ সালে তিনি এবিসিডিতে অভিনয় করেন। ২০০৮ সালে, মার্ভেল কমিক্সের আয়রন মেন চলচ্চিত্রে ভিলেইন রাজার চরিত্রে অভিনয় করেন। ২০০৯ সালে, স্টারট্রেক চলচ্চিত্রে অভিনয় করেন। ২০১৩ সালে, বৈজ্ঞানিক কল্পকাহীনির উপর ভিত্তি করে বানানো এলিজিয়াম ছবিতে প্রেসিডেন্ট প্যাটেল চরিত্রে অভিনয় করেন।
তাহির বিভিন্ন টেলিভিশন ধারাবাহিকেও অভিনয় করেছেন। এদের মধ্যে উল্লেখযোগ্য এলিয়াস, দ্যা প্র‍্যাক্টিস, ফ্যামিলি ল, দ্যা এজেন্সি, লস্ট, সেভেন্থ হেভেন, দ্যা ওয়েস্ট উইং, টেক্সাস রেঞ্জার, দ্যা ডি.এ., টুয়েন্টি ফোর, মনক, জাস্টিস, কোল্ড কেইজ, চাক এবং ওয়ার হাউস ১৩ এছাড়া তিনি ২০০৫ সালে মান্টিকোর চলচ্চিত্রে অভিনয় করেন। আইজাক চরিত্রে তিনি গ্রেইস এনাটমি নামক একটি মেডিকেল ধারাবাহিকে অভিনয় করেন। এবং তিনি সি ডাব্লিউ টেলিভিশনের ধারাবাহিক সুপার ন্যাচারালে মিশরীয় প্রভু চরিত্রে অভিনয় করেন। এছাড়া তাহির "জ্বীন" নামে একটি ভুতের চলচ্চিত্রেও অভিনয় করেন। ২০১৫ সালে, তাহির সুপারগার্লে একজন কমান্ডারের চরিত্রে অভিনয় করেন।
২০১৬ সালে তাহির আমেরিকান ক্রাইম নামে টেলিভিশন ধারাবাহিকে অভিনয় শুরু করেন। এখানে তার চরিত্রটি হল রিজ বশির। এবং ওয়ান্স আপন আ টাইমে তিনি ক্যাপ্টেইম নেমো চরিত্রে অভিনয় শুরু করেন।
ব্যক্তিগত জীবন
তাহিরের দুই ভাই আছে (প্রথমজনের জন্ম ১৯৬৯ এবং দ্বিতীয়জন ১৯৭৪)। তার বাবা নাঈম তাহির একজন সুপরিচিত অভিনেতা এবং তার মায়ের নাম ইয়াসমিন তাহির। তার বাবা পাকিস্তান ন্যাশনাল কাউন্সিল অব আর্টসের ডিরেক্টর জেনেরাল।
পূর্ববঙ্গ
পূর্ববঙ্গ বা পূর্ব বাংলা নামটি ঐতিহাসিকভাবে বঙ্গ অঞ্চলের পূর্বাঞ্চলকে বুঝিয়ে থাকে। ১৯০৫ থেকে ১৯১১ সাল পর্যন্ত ব্রিটিশ ভারতের বঙ্গ প্রদেশের পূর্বাংশ পূর্ববঙ্গ নামে পরিচিত ছিল। পূর্ববঙ্গ বলতে সেই সময় যে এলাকাকে বুঝানো হত তা বর্তমানে বাংলাদেশ নামে পরিচিত। তবে ব্রিটিশ আমলের পূর্ববঙ্গের সীমানা বর্তমান বাংলাদেশের থেকে ছোট ছিলো। মূলত অবিভক্ত বঙ্গের একটি নির্দিষ্ট অংশ এই নামে পরিচিত ছিল। বঙ্গভঙ্গের পরে অবিভক্ত বঙ্গের পূর্বাংশ পূর্ববঙ্গ ও আসাম প্রদেশে অন্তর্ভুক্ত হয়। ১৯১১ সালে আসাম আলাদা হয়ে বঙ্গপ্রদেশ পুনরায় যুক্ত হলে পূর্ববঙ্গ ও আসাম প্রদেশটি বিলুপ্ত হয়ে যায়। পরবর্তীতে ভারত বিভক্ত হয়ে পাকিস্তানের সৃষ্টি হলে এই অঞ্চলটি পুনর্নির্ধারণ হয়ে আগের তুলনায় একটু সংকুচিত হয়ে তৎকালীন পূর্ববঙ্গ প্রদেশে রূপ নেয়। পরবর্তীতে পাকিস্তান সরকার পূর্ববঙ্গের নাম পরিবর্তন করে পূর্ব পাকিস্তান রাখে, যাকে পাকবাংলা বলেও ডাকা হতো। আবার এই পূর্ব পাকিস্তান ১৯৭১ সালে স্বাধীন হলে এই অঞ্চলটি বর্তমান বাংলাদেশের সীমানায় রূপ নেয়।
প্রথম বিভক্তিকরণ ১৯০৫-১৯১২ (ব্রিটিশ ভারত)
ব্রিটিশ ভারতে সর্বপ্রথম বঙ্গকে ভাগ করা হয়। পলাশীর যুদ্ধে বিজয়ের পর ব্রিটিশরা বাংলার উপর আধিপত্য লাভ করে এবং বাংলা ভারতে ব্রিটিশ কর্মকাণ্ডের সদর দপ্তর হয়ে উঠে। ১৮৫৭ সালের সিপাহী বিদ্রোহের পর ইস্ট ইন্ডিয়া কোম্পানির কাছ থেকে ক্ষমতা ব্রিটিশ সরকারের কাছে চলে যায়। ১৯০০ সাল নাগাদ বেঙ্গল প্রেসিডেন্সি নামক পূর্ব ভারতীয় অঞ্চলটি ব্যাপক আয়তনের হয়ে উঠে।
লর্ড কার্জন ভাইসরয়ের দায়িত্ব গ্রহণের পর এই বিশাল প্রদেশের শাসনকাজকে দুরূহ হিসেবে বিবেচনা করে প্রদেশ বিভক্ত করার সিদ্ধান্ত নেন। এতে ঢাকাকে রাজধানী করে পূর্ববঙ্গ ও আসাম নতুন প্রদেশ হিসেবে গঠনের কথা বলা হয়। এর ফলে মুসলিম অধ্যুষিত পূর্ব বাংলার অনগ্রসর মুসলিমদের জন্য সুযোগ সৃষ্টি হয়।
কার্জন এই পদক্ষেপকে শাসনতান্ত্রিক কারণে বলে দাবি করলেও কলকাতাকেন্দ্রিক বাংলার হিন্দু বুদ্ধিজীবী ও নেতারা এর বিরোধিতা করেন। কিন্তু হিন্দুদের সাথে কিছু সংখ্যক মুসলিমরাও বঙ্গভঙ্গের বিরোধিতা করেন যদিও হিন্দুদের মধ্যে কাউকে বঙ্গভঙ্গের পক্ষে পাওয়া যায়নি। ১৯০৫ সালের জুন মাসে বঙ্গভঙ্গ কার্যকর হয়। এর ফলে বঙ্গভঙ্গ বিরোধী আন্দোলন শুরু হয়। ১৯১২ সালে ব্রিটিশরা বঙ্গভঙ্গ রদ করে। তবে বেঙ্গল প্রেসিডেন্সি থেকে আসাম, বিহার ও উড়িষ্যা পৃথক করা হয়। পরবর্তীতে ভারতের রাজধানী কলকাতা থেকে দিল্লি স্থানান্তর করা হয়।
প্রাদেশিক সরকার
পাকিস্তান ক্ষমতা গ্রহণের পর পূর্ব পাকিস্তান (পূর্বের পূর্ববঙ্গ) পরিচালনার ক্ষমতা ছিল আনুষ্ঠানিক গভর্নর এবং পরোক্ষভাবে-নির্বাচিত প্রধান মন্ত্রীর কাছে। মে, ১৯৫৪ থেকে আগস্ট ১৯৫৫ সাল পর্যন্ত নির্বাহী ক্ষমতার একমাত্র অধিকারী ছিলেন গভর্নর এবং সেই সময় কোনো প্রধান মন্ত্রী ছিল না।
প্রাক্তন পূর্ব পাকিস্তানের প্রাদেশিক চিহ্ন
পূর্বের পূর্ব পাকিস্তানের প্রধান চারটি প্রাদেশিক চিহ্নগুলো হল, রয়েল বেঙ্গল টাইগার, দোয়েল পাখি, বট গাছ এবং সাদা শাপলা ফুল। স্বাধীনতার পর ১৯৭২ সাল থেকে গণপ্রজাতন্ত্রী বাংলাদেশ সরকার এগুলোকে জাতীয় চিহ্ন হিসাবে ব্যবহার করে আসছে।